b'\n_START_ARTICLE_\nAleksandras Dobryninas\n_START_PARAGRAPH_\nAleksandras Dobryninas (g. 1955 m. gegu\xc5\xbe\xc4\x97s 10 d. Kaliningradas) \xe2\x80\x93 Lietuvos sociologas, kriminologas, filosofas.\n_START_SECTION_\nBiografija\n_START_PARAGRAPH_\n1977 m. baig\xc4\x97 Vilniaus universiteto Matematikos ir mechanikos fakultet\xc4\x85. 1985 m. filosofijos moksl\xc5\xb3 kandidatas, humanitarini\xc5\xb3 moksl\xc5\xb3 daktaras. Nuo 1977 iki 1979 m. dirbo Teismini\xc5\xb3 ekspertizi\xc5\xb3 institute, nuo 1984 iki 1988 m. TSRS vidaus reikal\xc5\xb3 ministerijos Minsko auk\xc5\xa1tosios mokyklos Vilniaus fakulteto d\xc4\x97stytojas, nuo 1988 m. Vilniaus universiteto d\xc4\x97stytojas, nuo 1996 m. Socialin\xc4\x97s teorijos katedros ved\xc4\x97jas, nuo 2002 m. VU profesorius, 1992 m. Vilniaus universiteto Tarptautini\xc5\xb3 santyki\xc5\xb3 ir politini\xc5\xb3 moksl\xc5\xb3 instituto direktorius. Vienas Lietuvos liberal\xc5\xb3 s\xc4\x85jungos k\xc5\xabr\xc4\x97j\xc5\xb3. 2000\xe2\x80\x932002 m. tarptautin\xc4\x97s antikorupcin\xc4\x97s organizacijos Transparency International Lietuvos skyriaus valdybos pirmininkas, skyriaus tarybos pirmininkas, nuo 2003 m. ekspertas._NEWLINE_Nuo 2001 m. sausio 15 d. Nacionalinei informacin\xc4\x97s visuomen\xc4\x97s pl\xc4\x97tros strategijai kurti darbo grup\xc4\x97s narys, nuo 2001 m. sausio 31 d. Valstyb\xc4\x97s politik\xc5\xb3 ir valstyb\xc4\x97s tarnautoj\xc5\xb3 etikos principams sukurti sudarymo darbo grup\xc4\x97s narys, nuo 2002 m. bir\xc5\xbeelio 12 d. Valstyb\xc4\x97s tarnautojo elgesio kodekso projektui parengti darbo grup\xc4\x97s narys. Nuo 2006 m. bir\xc5\xbeelio 1 d. Projekto \xe2\x80\x9eTarpkryptin\xc4\x97s ple\xc4\x8diamosios kriminologijos studijos Vilniaus universitete\xe2\x80\x9c administracin\xc4\x97s koordinacin\xc4\x97s grup\xc4\x97s narys, Projekto vadovas, Kriminologini\xc5\xb3 studij\xc5\xb3 centro darbuotojas._NEWLINE_Ved\xc4\x99s; \xc5\xbemona Svetlana Primudrova, LTV \xc5\xbeurnalist\xc4\x97. Dukra Margarita Dobrynina (g. 1983 m.), sociolog\xc4\x97-kriminolog\xc4\x97, Teis\xc4\x97s instituto Kriminologini\xc5\xb3 tyrim\xc5\xb3 skyriaus Vaik\xc5\xb3 ir jaunimo teis\xc4\x97s sektoriaus mokslo darbuotoja, VU Filosofijos fakulteto Sociologijos katedros d\xc4\x97stytoja.'